Неабходна акцэнтаваць сваю ўвагу на выхаванні падрастаючага пакалення ў духу традыцыйных маральных каштоўнасцяў. Перад намі стаіць вельмі важная і заўсёды актуальная задача духоўнай асветы і абвяшчэння Добрай Навіны, што дасягаецца перадусім шляхам катэхізацыі, рэлігійнай адукацыі і практыкі рэлігійнага жыцця. Гэта асабліва актуальна ў наш час, калі дух секулярызму, які хутка распаўсюджваецца, усё болып і болып авалодвае свядомасцю людзей, калі яны, магчыма, і лічаць сябе веруючымі, але, на вялікі жаль, у рэальным жыцці жывуць так, нібы Бог не існуе або застаецца недзе на перыферыі жыцця.